**Ministru kabineta noteikumu projekta “Grozījumi Ministru kabineta 2016. gada 9.augusta noteikumos Nr. 527 „Noteikumi par administratīvā pārkāpuma protokola veidlapu paraugiem un to izgatavošanas un izmantošanas kārtību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks  | Netiek aizpildīts saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 9.augustā tika pieņemti Ministru kabineta 2016.gada 9.auguta noteikumi Nr.527 “Noteikumi par administratīvā pārkāpuma protokola veidlapu paraugiem un to izgatavošanas un izmantošanas kārtību”, kuru viens no mērķiem bija paaugstināt maksājumu identifikācijas iespējas, ieviešot strukturēto referenci kā maksājuma identifikatoru administratīvo pārkāpumu protokolos.Strukturētās references ieviešanas īstenošanai Iekšlietu ministrijai (Iekšlietu ministrijas Informācijas centram) bija nepieciešams finansējums 247 000 EUR apmērā, ievērojot Ministru kabineta 2015.gada 27.janvāra sēdē (prot. Nr.5, 75.§ “Informatīvais ziņojums “Par naudas sodu un alkohola koncentrācijas, narkotisko vai citu apreibinošo vielu ietekmes pārbaužu izdevumu maksājumu identifikācijas pilnveidošana”, 2.1. un 2.2.apakšpunkts) pieņemtos lēmumus par grozījumu normatīvajos aktos izstrādi, nosakot vienotu un standartizētu administratīvo pārkāpumu protokolu numuru piešķiršanas kārtību un administratīvo pārkāpumu lietās izmantojamo dokumentu veidlapās obligāti iekļaujamos naudas soda un pienākuma atlīdzināt alkohola koncentrācijas, narkotisko vai citu apreibinošo vielu ietekmes pārbaužu izdevumu maksājuma rekvizītus, tajos obligāti norādāmo informāciju un samaksas veidus.Tāpēc vienlaicīgi ar Ministru kabineta 2016.gada 9.augusta noteikumu Nr.527 “Noteikumi par administratīvā pārkāpuma protokola veidlapu paraugiem un to izgatavošanas un izmantošanas kārtību” apstiprināšanu tika pieņemts arī Ministru kabineta 2016.gada 9.augusta sēdes (prot. Nr.39 15.§) protokollēmums, kura 2.punkts paredz, ka jautājumu par papildu valsts budžeta līdzekļu piešķiršanu izmaiņu veikšanai Sodu reģistra programmatūrā un e-pakalpojumā “Administratīvo sodu pārbaude un nomaksa” 247 005 EUR apmērā izskatīt Ministru kabinetā vienlaikus ar visu ministriju un centrālo valsts iestāžu jauno politikas iniciatīvu pieteikumiem likumprojekta “Par vidēja termiņa budžeta ietvaru 2017., 2018. un 2019.gadam” un likumprojekta “Par valsts budžetu 2017.gadam” sagatavošanas procesā. Finansējums maksājumu identifikācijas iespēju paaugstināšanas mērķa sasniegšanai, ieviešot strukturēto referenci kā maksājuma identifikatoru administratīvo pārkāpumu protokolos, netika piešķirts.Šobrīd Saeimā tiek virzīts likumprojekts “Administratīvo pārkāpumu procesa likums” (Nr.16/Lp12), kura izskatīšanas laikā Saeimas Juridiskās komisijas Krimināltiesību politikas apakškomisijas 2017.gada 10.oktobra sēdē likumprojekta trešajam lasījuma ir izteikts Tieslietu ministra priekšlikums noteikt, ka likumprojekts “Administratīvo pārkāpumu procesa likums” stāsies spēkā 2020.gada 1.janvārī. Savukārt, Iekšlietu ministrijai līdz 2019.gada 31.decembrim likumprojekta “Administratīvo pārkāpumu procesa likums” darbības nodrošināšanai jāveic Sodu reģistra programmatūras pilnveidošana.Atbilstoši Ministru kabineta 2016.gada 31.maija sēdes protokollēmumā (prot.Nr.26 39.§ 3.2.apakšpunkts) noteiktajam, ar Iekšlietu ministrijas iekšējiem resursiem tika atbalstīts arī Iekšlietu ministrijas priekšlikums piešķirt finansējumu: “21.1.pasākumam “Administratīvo pārkāpumu uzskaites sistēmas pilnveidošana un uzturēšana” budžeta apakšprogrammā 02.03.00 “Vienotās sakaru un informācijas sistēmas uzturēšana un vadība” 2017. un 2018.gadā izdevumiem pamatkapitāla veidošanai 663 171 EUR ik gadu.”. Turpmākais administratīvo pārkāpumu izskatīšanas process būtiski grozīs Sodu reģistra programmatūru un valsts informācijas sistēmā iestrādāto procesa loģisku, tostarp, likumprojekts “Administratīvo pārkāpumu procesa likums” vairs neparedz administratīvā pārkāpuma procesā tādu dokumentu kā administratīvā pārkāpuma protokols. Šis Ministru kabineta noteikumu projekts “Grozījumi Ministru kabineta 2016.gada 9.augusta noteikumos Nr.527 “Noteikumi par administratīvā pārkāpuma protokola veidlapu paraugiem un to izgatavošanas un izmantošanas kārtību”” (turpmāk – noteikumu projekts) ir izstrādāts, lai lietderīgi izmantotu valsts budžeta līdzekļus, jo ņemot vērā to, ka līdz ar 2019.gada 31.decembri Sodu reģistra sadaļa par administratīvos pārkāpumus izdarījušajām personām tiks būtiski mainīta, atbilstoši jaunajiem likumprojekta “Administratīvo pārkāpumu procesa likums” (Nr.16/Lp12) principiem, tad uzlabot valsts informācijas sistēmas programmatūru uz vienu kalendāro gadu administratīvā pārkāpuma protokolam, kurš kā dokuments administratīvā pārkāpuma procesā vairs nepastāvēs, nav ne lietderīgi, ne efektīvi. Un arī iztērētie līdzekļi 247 000 EUR apmērā neattaisnosies, ja konceptuāli un būtiski tiek mainīta visa administratīvo pārkāpumu izskatīšanas procesuālā kārtība. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Iekšlietu ministrijas Informācijas centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts skar jebkuru fiziska personu, kura ir vai var tikt sodīta par administratīvā pārkāpuma izdarīšanu. Pēc Pilsonības un migrācijas lietu pārvaldes rīcībā esošajām ziņām valsts informācijas sistēmā „Iedzīvotāju reģistrs” uz 2017.gada 1.jūliju tās ir 2 117 283 fiziskas personas. Juridiskās personas, kuras var tikt sodītas par administratīvā pārkāpuma izdarīšanu. Pēc Latvijas Republikas Uzņēmumu reģistra rīcībā esošajām ziņām Uzņēmumu reģistra vestajos reģistros reģistrētie aktīvie subjekti uz 2017.gada 15.novembri ir 174 639 juridiskās personas. Nav iespējams aprēķināt ārvalstu fizisko vai juridisko personu īpatsvaru, kuras tiks vai var tikt sodītas par administratīvā pārkāpuma izdarīšanu Latvijas Republikā. |
| 2. | Tiesiskā regulējuma ietekme uz tautsaimniecību un administratīvo slogu | Fiziskajām, juridiskajām personām, kā arī ārvalstu fiziskajām personām administratīvais slogs nemainās un noteikumu projekta tiesiskais regulējums nemaina to tiesības, pienākumus un veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar, jo tas nemainīs pašas administratīvā pārkāpuma protokola veidlapas izgatavošanas izmaksas, un iestādēm jārēķinās ar to pašu veidlapu pasūtīšanas un izgatavošanas kārtību, kāda bijusi līdz šim. Ņemot vērā to, ka katrai institūcijai ir atšķirīgs piegādātājs, tad nav iespējams precīzi noteikt tiešās izmaksas veidlapu izgatavošanā.Iekšlietu ministrijas Informācijas centrs plāno arī savlaicīgi brīdināt institūcijas par 2018.gada 1.martā plānoto izmaiņu atcelšanu, lai tās izvairītos no jaunu protokolu veidlapu iegādes, tāpēc Iekšlietu ministrijas Informācijas centram administratīvās izmaksas sastādīs 1 (vienas) informatīvas vēstules ar drošu elektronisko parakstu izsūtīšana institūcijām. Jau šobrīd Iekšlietu ministrijas Informācijas centrs veic mutisku informēšanu tām institūcijām, kuras interesējas par jauno administratīvā pārkāpuma protokola veidlapu iegādes un piegādes iespējām.Uz 2017.gada 14.novembri saskaņā ar Iekšlietu ministrijas Informācijas centra rīcībā esošajām ziņām sadarbība tiek nodrošināta ar 150 institūcijām. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Ministru kabineta noteikumu projektu informēta sabiedrība, informāciju publicējot Iekšlietu ministrijas tīmekļa vietnē. |
| 2. | Sabiedrības līdzdalība projekta izstrādē | Projektam nodrošināta sabiedrības līdzdalība 2017.gada 27.novembrī ievietojot paziņojumu Iekšlietu ministrijas mājaslapā sadaļā “Sabiedrības līdzdalība”. Tika lūgts sniegt rakstveida atzinumu (nosūtot to uz Iekšlietu ministrijas Informācijas centra e-pasta adresi) par projektu divu nedēļu laikā no paziņojuma izvietošanas dienas. |
| 3. | Sabiedrības līdzdalības rezultāti | Par projektu komentāri netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildē būs iesaistītas visas institūcijas (kopā 150 institūcijas), kuras atbilstoši Latvijas Administratīvo pārkāpumu kodeksa 17.nodaļā noteiktajai administratīvo pārkāpumu lietu pakļautībai izskata administratīvo pārkāpumu lietas un uzliek attiecīgus administratīvos sodus. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs Rihards Kozlovskis

Vīza:

valsts sekretārs Dimitrijs Trofimovs

S.Koritko, 67208742

signe.koritko@ic.iem.gov.lv